সাংবাদিকদের অনুসন্ধানেও একই ধরনের অভিযোগ প্রাধান্যে এসেছে। প্রশাসন তথা পুলিশকে অবহিত করার পরিবর্তে শিল্পপ্রতিষ্ঠানটির মালিক তার নিরাপত্তা রক্ষীদের ওপর দায়িত্ব ছেড়ে দিয়েছিলেন। তাদের সঙ্গে আরো দুইশ’র মতো যুবককে যুক্ত রাখা হয়েছিল। এসব যুবক নাকি হুড়োহুড়ি বন্ধ করার জন্য জাকাতপ্রত্যাশীদের ঢালাওভাবে লাঠিপেটা করেছে এবং তার ফলেই নাকি পরিস্থিতি ভয়াবহ হয়ে উঠেছিল। শিল্পপ্রতিষ্ঠানটির পক্ষ থেকে আয়োজিত এক সংবাদ সম্মেলনে অবশ্য একশজন পুলিশ নিয়োজিত ছিল বলে দাবি জানানো হয়েছে। সংবাদ সম্মেলনে পদদলনের বিষয়টি এড়িয়ে আরো বলা হয়েছে, মৃত্যু নাকি ঘটেছে হিটস্ট্রোকের কারণে! নিহত প্রত্যেকের পরিবারকে তিন লাখ টাকা ক্ষতিপূরণ দেয়ার কথাও ঘোষণা করেছে প্রতিষ্ঠানটি। অন্যদিকে নিহতদের পক্ষে কেএসআরএম-এর মালিক পক্ষকে আসামী করে হত্যা মামলা দায়ের করা হয়েছে। পুলিশ ওই শিল্পপ্রতিষ্ঠানের চারজন কর্মকর্তাকে গ্রেফতারও করেছে।